b'\n_START_ARTICLE_\nDen syngende revolusjonen\n_START_PARAGRAPH_\nDen syngende revolusjonen var en serie hendelser mellom 1987 og 1991 som medf\xc3\xb8rte at de baltiske statene gjenvant sin uavhengighet fra Sovjetunionen. M\xc3\xa5let om nasjonal uavhengighet ble oppn\xc3\xa5dd for Litauen i 1990 og Latvia og Estland i 1991._NEWLINE_Begrepet \xc2\xabden syngende revolusjonen\xc2\xbb ble skapt av den estiske kunstneren og aktivisten Heinz Valk i en artikkel som ble publisert uken etter den syngende massedemonstrasjonen p\xc3\xa5 sangerfeltet i Tallinn fra 10. til 11. juni 1988. Den 23. august 1989 holdt anslagsvis 1\xe2\x80\x932 millioner mennesker hender i den baltiske kjede, som strakte seg fra Tallinn i nord til Vilnius i s\xc3\xb8r.'